
RINKOS DALYVIŲ KONSULTACIJA
DĖL LYCOMING ORLAIVIŲ VARIKLIŲ KAPITALINIO REMONTO PASLAUGŲ PIRKIMO

Vilniaus Gedimino technikos universitetas (toliau – VILNIUS TECH), įmonės kodas 111950243, adresas: Saulėtekio al. 11, LT-10223 Vilnius, Lietuva (toliau vadinamas – perkančioji organizacija) numato pirkti LYCOMING orlaivių variklių kapitalinio remonto paslaugas (toliau – Paslaugos).
VILNIUS TECH vadovaujantis Lietuvos Respublikos viešųjų pirkimų įstatymo 27 str. prašo nepriklausomų ekspertų, institucijų arba rinkos dalyvių (toliau – dalyviai) suteikti konsultacijas. Rinkos konsultacija skelbiama iki Pirkimo pradžios.
Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios Rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešuosiuose pirkimuose, kurie bus skelbiami ateityje, ar jų rezultatams.
Vadovaujantis VPĮ 27 str. 3-4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos objektas: LYCOMING orlaivių variklių kapitalinio remonto paslaugos.

Rinkos konsultacijos tikslai:
•	tinkamai pasirengti pirkimo procedūroms;
•	informuoti potencialius tiekėjus apie planuojamą pirkimą;
•	gauti iš rinkos dalyvių konsultacijas bei pasiūlymus dėl pirkimo dokumentų;
•	išsiaiškinti įvairius su pirkimo objektu susijusius klausimus.
Rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis Viešųjų pirkimų tarnybos nustatyta tvarka. 
Rinkos konsultacija yra vykdoma 1 (vieno) etapo procedūra, t. y. VILNIUS TECH kviečia rinkos dalyvius raštu atsakyti į VILNIUS TECH parengtą klausimyną (1 lentelė) iki VILNIUS TECH nustatyto termino ir pateikti CVP IS priemonėmis skiltyje „Tiekėjų atsakymai“.
Terminas užpildyti ir pateikti atsakymus į VILNIUS TECH klausimyną nurodytas skelbime apie rinkos konsultaciją. VILNIUS TECH priims ir vertins tik tuos dalyvių atsakymus į klausimyną, kurie bus pateikti iki nustatyto termino pabaigos CVP IS priemonėmis.

Prašome trumpai pateikti informaciją šiais aspektais:
1 lentelė. Klausimynas.
	Eil. Nr.
	Klausimas
	Rinkos dalyvio atsakymas/pastaba/ pasiūlymas

	1. 
	Ar techninė specifikacija pakankamai išsami, konkreti ir aiški, ar joje yra visa informacija, reikalinga tinkamam pasiūlymo parengimui bei nurodytų paslaugų teikimui? Kokias sąlygas turėtume papildomai įtraukti į techninę specifikaciją, arba kurių reikėtų atsisakyti? Pateikite argumentuotas pastabas ir pasiūlymus techninei specifikacijai (rinkos konsultacijos 1 priedas).
	

	2. 
	Ar techninėje specifikacijoje, tiekėjų manymu, yra reikalavimų, kurie riboja konkurenciją, yra sunkiai įgyvendinami (rinkos konsultacijos 1 priedas)?
	

	3. 
	Nurodykite, kokia būtų preliminari Paslaugų bendra kaina ir (ar) įkainiai įskaitant visas susijusias paslaugas bei sąnaudas Eur be PVM?
	

	4. 
	Ar pasiūlymo forma yra priimtina ir aiški? Pateikite argumentuotas pastabas jei manote, kad pasiūlymo forma yra nepriimtina ir (ar) nėra aiški (rinkos konsultacijos 2 priedas)
	

	5. 
	Perkančioji organizacija vykdys žaliąjį viešąjį pirkimą vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.3 punktu, todėl prašome nurodyti, ar tiekėjai galės pateikti Specialiųjų pirkimo sutarties sąlygų 13.1 p. nurodytus dokumentus (rinkos konsultacijos 4 priedas).
	

	6. 
	Ar turite pastabų bendrosioms ir specialiosioms pirkimo sutarties sąlygų projektams (rinkos konsultacijos 3 ir 4 priedai)? Pateikite argumentuotas pastabas ir pasiūlymus bendrųjų ir specialiųjų sutarties sąlygų projektams.
	

	7. 
	Ar planuojate dalyvauti šiame pirkime? Jei ne, prašome nurodyti kodėl? 
	

	8. 
	Jei turite kitų pastabų ar pasiūlymų dėl Pirkimo dokumentų, nurodykite juos.
	



Rinkos konsultacijoje (atsakymų į klausimyną) VILNIUS TECH gauti duomenys gali būti apibendrintai paskelbti CVP IS (išskyrus preliminarią Paslaugų kainą (Pažymima, kad pateikta kaina nelaikytina pasiūlymu ir bus naudojama tik rinkos tyrimo tikslais, siekiant tinkamai pasirengti būsimam pirkimui), taip pat sąžiningos konkurencijos užtikrinimo tikslais duomenys apie rinkos konsultacijoje dalyvavusius subjektus bei šių subjektų rinkos konsultacijų metu pateikta komercinė (gamybinė) paslaptis (Civilinio kodekso 1.116 str., Viešųjų pirkimų įstatymo 20 str.) nebus viešinama).

Rinkos dalyviai konsultacijų su VILNIUS TECH metu teikdami atitinkamus duomenis bei informaciją turi aiškiai pažymėti, kurią informaciją laiko konfidencialia dėl jos komercinės (gamybinės) paslapties. Pažymima, kad rinkos konsultacijos klausimyne nurodyta informacija negali būti laikoma konfidencialia informacija, jei pateikimo metu nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę.


PRIDEDAMA:
1 priedas. Techninė specifikacija;
2 priedas. Pasiūlymo forma;
3 priedas. Bendrosios sutarties sąlygos;
4 priedas. Specialiosios sutarties sąlygos.
